Villa Parisi

Villa Parisi je vila v meste Frascati, ktorá sa nachádza neďaleko Ríma v Taliansku. Areál stavby sa často využíva na natáčanie filmov či seriálov. História Centrálne jadro budovy bolo postavené medzi rokmi 1604 a 1605. V roku 1614 bola rezidencia odovzdaná kardinálovi Scipionovi Borghesemu, ktorý už vlastnil obklopujúce Villu Mondragone a Villu Vecchia. Stavebné práce na dokončení ambiciózneho projektu spojenia rodinných majetkov boli zverené Girolamovi Rainaldimu. V tom čase boli k centrálnej časti pripojené dve bočné krídla a vzniklo nymfeum, tajná záhrada a portál s heraldickými symbolmi, ktorý bol jediným vstupom na pozemok. Ďalšie rekonštrukčné práce sa uskutočnili za Camilla Borgheseho v roku 1729 a počas celého storočia bola vila obohatená o maľby a fresky. Po mnoho rokov bola tiež sídlom Paoliny Borghese, manželky princa Camilla Filippa Ludovica Borgheseho. V roku 1896 kúpil vilu Taverna-Borghese Saverio Parisi a dodnes je majetkom rodiny. Vo vnútri, na stenách veľkej centrálnej haly, sa nachádzajú výzdoby, ktoré v rokoch 1735 až 1736 vykonali bratia Valerianovci. V Gallerie delle Statue (Galéria sôch) sú krajinomaľby od Monsù Ignazia Heldmana, nazývaného Bavarčan a v Stanza delle Colonne sú fresky od Taddea Kuntza. Využitie v kinematografii Stavba sa objavila v niekoľkých filmoch, medzi ktoré patria napr.: 1968: Tajný agent na Blízkom východe 1974: Blood for Dracula 1987: Škola zlodejov 2 Referencie Iné projekty Commons ponúka multimediálne súbory na tému Villa Parisi Externé odkazy História vily